text: L'escola concertada denuncia "greus irregularitats" en el procés de preinscripció - MésEconomia
  L'escola concertada denuncia "greus irregularitats" en el procés de preinscripció
  Els centres sostenen en una carta a Torra que hi ha sol·licituds presentades per famílies que no els arriben
  El Gremi de Restauració de Barcelona calcula que 2 de cada 3 locals amb terrassa de la ciutat no obriran aquest dilluns i s'esperaran...
  Dombrovskis assegura que el pla per rellançar l'economia europea tindrà un "component substancial d'ajudes"
  El vicepresident econòmic de la Comissió Europea, Vladis Dombrovskis, ha assegurat que el pla de reconstrucció que l'executiu europeu presentarà la setmana que ve...
  Brussel·les desvincula la marxa de Nissan de Catalunya de les ajudes públiques de França a Renault
  Brussel·les desvincula la marxa de Nissan de Catalunya de les ajudes públiques de França a Renault. "No crec que sigui conseqüència de les ajudes...
  El Consorci d'Educació de Barcelona controlat pel govern municipal boicoteja l'escola concertada
  L'escola concertada de Catalunya denuncia "greus irregularitats" en el procés de preinscripció i matrícula. En una carta adreçada al president Quim Torra, les entitats sostenen que "aprofitant la situació atípica" per la covid-19 l'administració està "conculcant principis bàsics del dret" i avisen que no es voldrien veure "abocades" a emprendre "mesures legals". Com a exemple citen que el departament d'Educació no ha publicat la resolució de renovació dels concerts educatius de la primària i de modificació dels concerts de les altres etapes, que els impresos oficials només permeten emplenar els cursos de P3 i 1r d'ESO -que són els que ja venen informats d'ofici- i que ja vingui prefixada l'opció d'assignació d'ofici de plaça.
  També denuncien que les Oficines Municipals d'Escolarització (OME) o altres organismes, com el Consorci d'Educació de Barcelona, no estan fent arribar als centres la comunicació ni les sol·licituds que les famílies els presenten.
  Això, consideren, és "en claríssima vulneració de la normativa, que obliga que aquestes sol·licituds es remetin de forma immediata als centres que han estat triats en primera opció".
  A la missiva, l'escola concertada també afirma tenir constància que les famílies que sol·liciten a les OME o a les Comissions de Garanties informació sobre el procediment són convidades a renunciar al dret d'opció en favor d'una autorització o conformitat perquè els sigui assignada una plaça d'ofici.
  "Aquesta actuació de les administracions locals o educatives és intolerable. Però més intolerable ens semblarà si la màxima autoritat del país, coneixedora dels fets, ho tolera", expressen.
  El sector entén que la preinscripció es faci per internet però recorda que en aquest tràmit és "essencial" el suport que les famílies poden rebre des dels centres docents. Per això, remarquen que "l'orientació i ajuda no es pot suplir amb cap mitjà telemàtic o telefònic, i menys en aquelles famílies que més ho necessiten pel seu nivell social o formatiu".
  Per això, conclouen que prendre les mesures necessàries en un context de pandèmia "no pot significar que aquest procediment es limiti al simple compliment d'un document". "Desvirtua l'essència d'aquest acte, transformant un procés d'elecció en una mera gestió telemàtica", adverteixen.